cyanic-selkie/wikianc huggingface dataset:
Սուրբ Ծնունդ անունով տղան
Սյուժե
Նիկոլասը և իր հայրը՝ Ջոելը, ով փայտահատ է աշխատում, ապրում են անտառում։ Նիկոլասը իր մորը երկու տարի առաջ կորցրել է և նա ամեն գիշեր փորձում է ինքն իրեն հանգստացնել՝ հիշելով Էլֆհելմի մասին լեգենդը. այն պատմում է մի աղջկա մասին, ով էլֆերով բնակեցված կախարդական մի վայր է գտնում, ովքեր և իրեն օգնում են գոյատևել ձմեռը։ Գիշերով մի մուկ փորձում է ուտելիք գողանալ։ Նիկոլասը չի սպանում նրան, այլ փրկում է, վերջինիս անվանում Միկա ու փորձում խոսել նրա հետ։
Մի օր թագավորը կանչում է իր հպատակներին և մեծ պարգև է խոստանում, եթե նրանք գտնեն այն, ինչը հույս կբերի թագավորությանը։ Ջոելը միանում է որսորդների խմբին՝ փորձելով գտնել Էլֆհելմը։ Ջոելը Նիկոլասին թողնում է մորաքույր Կառլոտայի խնամքի տակ՝ մի եսասեր կին, ով անտանելի է դարձնում Նիկոլասի կյանքը։
Նիկոլասը քարտեզ է գտնում, որը հաստատում է Էլֆհելմի գոյությունը և նա որոշում է գնալ դեպի «Extreme North»՝ գտնելու իր հորը և քարտեզը փոխանցելու նրան։ Ճանապարհորդության ընթացքում Նիկոլասը պարզում է, որ Միկան սովորել է խոսել, և դա նրան հույս է տալիս շարունակել ճանապարհը։ Երբ նրանք հասնում են «Half Moon Forest», հյուսիսային եղջերուն, ում անունը Նիկոլասը դնում է Բլիցեն, թույլ է տալիս վերջինիս հեծնել իր վրա։
Եռյակը հասնում է Էլֆհելմ, բայց բացի Ջոելի դանակից ուրիշ ոչ մի բան այնտեղ չեն գտնում։ Նիկոլասը կորցնում է իր հույսը։ Նրանց գտնում են Փոքրիկ Նուշը և Հայր Տոպոն։ Հայր Տոպոն Նիկոլասին տալիս է «հույսի հաբը», որը նրան վերականգնում է։ Հայր Տոպոն հայտնում է Նիկոլասին, որ ինքը Էլֆհելմում է, բայց այն տեսնում են միայն նրանք, ովքեր հավատում են դրա գոյությանը։
Նիկոլասը կարողանում  է տեսնել նաև էլֆերին նրանց հավատալուց հետո, և նա փորձում է մնալ այս քաղաքում։ Նա իմանում է, որ մարդկանց մի խումբ, Ջոելի հետ միասին, առևանգել են մի փոքր էլֆի՝ Փոքրիկ Քիփ անունով։ Նիկոլասին դատապարտում են, գցում Մութ Աշտարակ և պատրաստվում են նրան որպես ուտելիք մատուցել տրոլին։ Նիկոլասին հաջողվում է փախչել երիտասարդ էլֆի ՝ Ճշմարտություն Փիքսիի օգնությամբ։ Այնուհետև Նիկոլասը փորձում է գտնել Ջոելի խումբը և պարզել թյուրիմացությունը։
Անտառում Նիկոլասը գտնում է Փոքրիկ Քիփին և որսորդների խումբը, սակայն նա թակարդի մեջ է ընկնում և իմանում է, որ իր հայրը նույնպես այս խմբի մեջ է։ Ջոելը, սակայն, մտափոխվում է և պլան է մշակում։ Նա ազատում է Նիկոլասին, Փոքրիկ Քիփին և Բլիցենին և նրանք միասին փախչում են որսորդներից։ Բլիցենը չի կարողանում բարձրացնել սայլը Ջոելի հետ, վերջինս էլ որոշում է ինքն իրեն զոհաբերել որպեսզի եռյակը կարողանա թռչի։
Նիկոլասը վերադառնում է Էլֆհելմ Փոքրիկ Քիփի հետ միասին և դրանով իսկ փրկում է Հայր Տոպոին պատժվելուց։ Փոքրիկ Քիփի ծնողները Նիկոլասին պարգևատրում են էլֆերի ավանդական խաղալիքներով։ Նիկոլասի մոտ մի գաղափար է ծնվում. նա բոլոր էլֆերին մեծ քանակով խաղալիքներ և կոնֆետներ է պատրաստել տալիս։ Երբ Նիկոլասը նվերները ձեռքին պատրաստվում է հեծնել Բլիցենին, նա հանդիպում է Մայր Վոդոլին։ Նա տեսնում է Նիկոլասի մոր նկարը, որը վերջինս կրում էր իր հետ, և հասկանում, որ այն աղջիկը, որը լեգենդի համաձայն հասել է Էլֆհեյմ, հենց Նիկոլասի մայրն է։
Մայր Վոդոլը պատմում է, թե ինչպես է նա կորցրել իր հավատը մարդկանց նկատմամբ, երբ լուրեր են տարածվել, որ մարդիկ (ներառյալ Ջոելը) փախցրել են Փոքրիկ Քիփին։ Նիկոլասն էլ ասում է, որ իր մայրը միշտ պատմում էր, թե որքան ուրախ էր նա Էլֆհելմում։
Մի գիշեր Նիկոլասը վերադառնում է թագավորություն, գնում է թագավորի մոտ ու նրան խաղալիքներ առաջարկում։ Շփոթված վիճակում, թագավորը հարցնում է թե որն է նվերի իմաստը, ինչն էլ բերում է նրան, որ Նիկոլասը ամեն տան նվեր է թողնում, աշխատելով չանհանգստացնել նրանց։ Թագավորը զգացվում է և որոշում է օգնել նրան։
Ավարտելով պատմությունը, մորաքույր Ռութը երեխաներին բացատրում է Նիկոլասի գործողությունները և նա զգում է, որ նրանցից մեկը արդեն համակերպվել է իրենց մորը բաժին հասած ճակատագրի հետ և սովորում ապրել դրա հետ։ Երեխաների հայրը վերադառնում է և տեսնում, որ իրենց հյուրասենյակը զարդարված է Սուրբ Ծննդյան նվերներով և զարդարանքներով։ Մորաքույր Ռութը հեռանում է և ավարտի տեսարանում պայթուցիկ է նետում, բացահայտելով, որ հենց ինքն է Ճշմարտության Փիքսին։
Արտադրություն
2016 թվականի մայիսին գործարք է կնքվել, ըստ որի՝ համանուն գրքի հիման վրա պետք է ֆիլմ նկարահանվեր «Blueprint Pictures»-ի և «StudioCanal»-ի կողմից։ Օլ Փարքերը պետք է գրեր սցենարը 2019 թվականի ապրիլին հայտնի դարձավ, որ ֆիլմի ռեժիսորն է Ջիլ Քենանը, իսկ դերասանական կազմում էին Ջիմ Բրոդբենտը, Սալի Հոքինսը, Մեգի Սմիթը և Քրիստեն Ուիգը։ Նկարահանումները սկսվեցին այդ նույն ամսին, իսկ արտադրությունը տեղի ունեցավ Լապլանդիայում, Ֆինլանդիա յում, Չեխիայում, Սլովակիայում և Լոնդոնում ։
Թողարկում
Ֆիլմը թողարկվել է 2021 թվականի նոյեմբերի 26ին Միացյալ Թագավորությունում, Նոր Զելանդիայում, Ֆրանսիայում, Գերմանիայում և Չինաստանում , «StudioCanal»-ի կողմից, մինչդեռ Նեթֆլիքսը այն թողարկել է 2021 թվականի նոյեմբերի 24ին։
Ընկալում
« Rotten Tomatoes»-ում ֆիլմը 86%-ով հավանել են, հիմնված 28 րեվյուների վրա, 6.70/10 միջին գնահատականով։ Կայքում ասվում է, որ «Սուրբ Ծնունդ անունով տղան» քիչ է զարմացնում, սակայն յուրահատկության պակասը լրացնում է իր տոնական ուրախ ոգու շնորհիվ ։« Metacritic»-ում ֆիլմը ստացել է միջին գնահատական՝ 100-ից 66, հիմնված 5 քննադատների կարծիքների վրա, նշելով հիմնականում լավ ակնարկներ ։
Ծանոթագրություններ
Կատեգորիա:Netflix-ի արտադրության ֆիլմեր
Բերկրի (այլ կիրառումներ)
Բերկրի, կարող է վերաբերել՝
Ջոն Լուկաս (այլ կիրառումներ)
Ջոն Լուկաս կարող է վերաբերվել.
Ապաէթնիզացիա
Ապաէթնիզացիա, էթնիկական ավանդության կորստի գործընթացը և դրա արդյունքը։
Ապաէթնիզացիան արդյունք է դառնում էթնոսի որպես համակարգված ամբողջության անհետացման, չնայած այդ էթնոսը կազմող մարդիկ կարող են շարունակել գոյություն ունենալ այլ էթնոսների կազմում, ընկալելով դրանց ավանդույթները, կամ քիմերայի մեջ ներհոսել, կամ էլ դառնալ էթնիկական հակահամակարգի անդամ։ Տվյալ եզրը օգտագործվում է էթնոգենեզի պասիոնարության տեսության մեջ, չնայած Լև Գումիլյովի աշխատություններում այն չէր կիրառվում, բացակայում է նաև Վ. Ա. Միչուրինի կողմից կազմված «Էթնոգենեզի տեսության հասկացողությունների և եզրերի բառարանում» ։
Ապաէթնիզացիան էթնիկական հակահամակարգի նոր անդամենրով լրացման պարտադիր պայման է հանդիսանում։ Ապաէթնիզացիան կարող է մեկ էթնոսի՝ մյուս էթնոսին բռնի ձուլման փորձերի արդյունք լինել (այն ժամանակ, երբ բնական ձուլումը էթնիկական ավանդույթների ինտեգրմանն է բերում), ինչպես նաև վերացական «նոր տիպի մարդու» կամ էլ «նոր մարդկային ընդհանրության» ստեղծում ենթադրող նոր գաղափարախոսական կամ փիլիսոփայական հայացքի իրականացման։
Մշակութաբանության մեջ ապաէթնիզացիա կիրառելիս ենթադրվում է ժողովրդի կամ դրա մի մասի իր էթնիկական բնագծերի կորստի գործընթաց։ Մշակութաբան Ե. Վ. Վասիլևայի կարծիքով ապաէթնիզացիան սկսում է մայրենի լեզվի կորստից, որից հետո՝ ազգային ինքնագիտակցության և ազգային նույնականացման։ Սակայն այդ կանոնը միշտ չէ որ աշխատում է, քանի որ պատմության մեջ կան որոշ քանակով օրինակներ, երբ ամբողջ ժողովրդի կողմից լեզվի փոխումն ապաէթնիզացիայի արդյունք չի դարձել, իսկ նոր լեզուն դարձել է էթնիկական ավանդության անբաժանելի մաս։ Նույն բանը կարելի է ասել կրոնափոխության գործընթացի մասին։
Հարկավոր է տարանջատել ապաէթնիզացիայի գործընթացը և էթնիկական ավանդության նորոգության գործընթացը, որը մի շարք դեպքերում ուղեկցվում է դիսֆունկցիաներով։
Ծանոթագրություններ
Կատեգորիա:Պասիոնարության տեսություն Կատեգորիա:Ազգագրություն
Ջին Ավգուստին
Կանադայում թագուհու մասնավոր խորհրդի անդամ, Կանադայի շքանշանի ասպետ, Օնտարիոյի շքանշանի ասպետ ու Բրիտանական կայսրության շքանշանակիր Ջին Ավգուստին (Jean Augustine, ), գրենադա-կանադացի կրթական ադմինիստրատոր, սոցիալական արդարության ջատագով ու քաղաքական գործիչ։ Համարվում է Կանադայի Համայնքների պալատում ընտրված առաջին երկու սևամորթ կանադուհիներից մեկը։
1993 - 2006 թվականների ընթացքում եղել է Կանադայի Համայնքների պալատում լիբերալ կուսակցության անդամ և ներկայացրել Օնտարիոյի Էթոբիկո-Լեյքշոր ընտրատեղամասը։ 2002-2004 թվականներին եղել է Կանադայի նախարարների կաբինետի անդամ․ նախքան ընտրվելը դպրոցի տնօրեն էր։ Վարչապետ Ժան Կրետիենի խորհրդարանական քարտուղարն էր 1994 - 1996 թվականներին։ Եղել է բազմամշակութայնության  (և կանանց կարգավիճակի) գծով պետնախարար 2002 - 2004 թվականներին։
Նախապատմություն
Ավգուստինը ծնվել է Գրենադայում 1937 թվականին, սակայն 1960 թվականին West Indian Domestic Scheme ներգաղթի ծրագրի շրջանակներում ներգաղթել է Կանադա ։ Ուսանել է Տորոնտոյի համալսարանում, որտեղ էլ ձեռք է բերել արվեստի բակալավրի ու կրթության ոլորտի մագիստրոսի աստիճան։ Համալսարանն ավարտելուց հետո Տորոնտոյի տարրական դպրոցներից մեկում աշխատել է որպես տնօրեն։ Ակտիվորեն ներգրավված է եղել Տորոնտոյի կարիբյան համայնքի կյանքում, ընդգրկված լինելով 1967 թվականի կարիբյան փառատոնը (Կարիբանան) կազմակերպելու առաջին հանձնաժողովի կազմում ։
Նա ներգրավվել է կրթական և սոցիալական արդարության բազմաթիվ կազմակերպություններում, ծառայել Կանադայի սևամորթների ազգային կոալիցիայում, ռասայական հարաբերությունների քաղաքային դաշինքում, Յորքի համալսարանի կառավարիչների խորհրդում և այլուր։ 1987 թվականին ճանաչվել է Կանադայի սևամորթ կանանց համագումարի ազգային նախագահ ։
Դաշնային քաղաքականություն
1993 թվականի Կանադայի դաշնային ընտրություններում դարձել է Կանադայի պառլամենտում ընտրված առաջին սևամորթ կինը։ Երեք անգամ աշխատել է որպես Ազգային ազատական կանանց խմբի նախագահ։ 2002 թվականի փետրվարին ընտրվել է արտաքին հարաբերությունների և միջազգային առևտրի հարցերի մշտական հանձնաժողովի նախագահ ։ Պաշտոնավարման շրջանում միանձնյա պատասխանատու էր 305–0 միաձայն քվեարկությամբ փետրվարը Կանադայում Սևամորթների պատմության ամիս ճանաչելու մասին օրենսդրություն մշակելու համար։ Այս հայտարարությունը կանադացիներին հնարավորություն է տվել հարգել իրենց սևամորթների պատմությունը այն ժամանակ, երբ ամերիկացիները դա անում էին արդեն մի քանի սերունդ։
Ավգուստինը նաև առաջին սևամորթ կանադուհին էր, որ պաշտոն է ստացել դաշնային կառավարությունում ։ 2002 թվականի մայիսի 26-ին նշանակվել է պետքարտուղար։ 2003 թվականի դեկտեմբերին վերանշանակվել է նոր կառավարությունում որպես պետնախարար։ 2004 թվականին նշանակվել է ամբողջական հանձնաժողովի կոմիտեի նախագահի տեղակալի օգնականի պաշտոնում, որով դարձել է Կանադայի Համայնքների պալատի խոսնակի աթոռն զբաղեցրած առաջին աևամորթ կանադուհին։
Եղել է բնակչության և զարգացման հարցերով խորհրդարանականների կանադական ասոցիացիայի հիմնադիր նախագահը, կանադացի խորհրդարանականների միկրովարկային գագաթնաժողովի խորհրդի նախագահը, կանադա-սլովենական խորհրդարանական խմբի նախագահը և կանադա-աֆրիկյան խորհրդարանական խմբի նախագահը։
2005 թվականի նոյեմբերի 28-ին հայտարարել է պալատից հեռանալու մտադրության մասին, ասելով, որ իր թեկնածությունը չի առաջադրելու 2006 թվականի ընտրություններում ։ Աջակցել է լիբերալ Մայքլ Իգնատևին՝ իրեն հաջորդելու համար։
Հետագա կյանք
2007 թվականին Օնտարիոյի կառավարության կողմից առաջադրվել է որպես առաջին Արդարության հարցերով հանձնակատար․ պաշտոն, որը ստեղծվել է օտարերկրյա մասնագիտական հավատարմագրերով կանադացիներին պաշտպանելու համար ։ Այս պաշտոնը թողել է 2015 թվականի մարտին ։
2007 թվականին նվիրաբերել է իր անձնական գրառումները Յորքի համալսարանի Կլարա Թոմասի անվան արխիվին։
2008 թվականին Յորքի համալսարանի կրթության ֆակուլտետում նրա անունով բացվել է կրթական ամբիոն ։
Ուորեն շրջան (Այովա)
Ուորեն շրջան (Warren County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.481 կմ² է, բնակչությունը՝ 46.225 մարդ (2010 թ. տվյալներով)։ Շրջկենտրոնն է Ինդիանոլա բնակավայրը։ Կազմավորվել է 1846 թ.։
Կատեգորիա:Այովայի շրջաններ
Տրենտ Ալեքսանդր-Առնոլդ
Տրենտ Ալեքսանդր-Առնոլդ (Trent Alexander-Arnold, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի և Անգլիայի ազգային հավաքականի կազմում։ Խաղում է աջ պաշտպանի դիրքում ։
Լիվերպուլ
Վաղ կարիերա
Առաջին հանդիպումը Պրեմիեր Լիգայում Ալեքսանդր-Առնոլդը անցկացրեց դեկտեմբերի 14-ին՝ փոխարինելով Դիվոկ Օրիջիին Միդլսբրոյի դեմ խաղում ։ Պրեմիեր Լիգայում իր առաջին հանդիպումը Լիվերպուլի մեկնարկային կազմում անցկացրեց 2017 թվականի հունվարի 15-ին՝ Մանչեսթեր Յունայթեդի դեմ խաղում  ։ 2016-17 մրցաշրջանում Ալեքսանդր-Առնոլդը անցկացրեց 12 հանդիպում  ՝ դառնալով 1 գոլային փոխանցման հեղինակ և ճանաչվելով Լիվերպուլի տարվա լավագույն երիտասարդ ֆուտբոլիստ  ։
2017-18 մրցաշրջան
2017 թվականի հուլիսի 7-ին Ալեքսանդր-Առնոլդը 5 տարով երկարաձգեց իր պայմանագիրը Լիվերպուլի հետ   ։ Իր առաջին գոլը պրոֆեսիոնալ կարիերայում խփեց օգոստոսի 15-ին՝ Չեմպիոնների Լիգայի փլեյ-օֆֆ փուլի Հոֆենհայմի դեմ խաղում  ՝ դառնալով Մայքլ Օուենից և Դևիդ Ֆեյրկլաֆից հետո Լիվերպուլի պատմության երրորդ ամենաերիտասարդ ֆուտբոլիստը, ով գոլի հեղինակ է դարձել եվրոպական առաջնություններում իր առաջին խաղում  ։ Առաջին հանդիպումը Չեմպիոնների Լիգայի խմբային փուլում անցկացրեց սեպտեմբերի 26-ին՝ թիմի մեկնարկային կազմում խաղադաշտ դուրս գալով Սպարտակ Մոսկվայի դեմ խաղում  ։ Հոկտեմբերի 17-ին Ալեքսանդր-Առնոլդը գոլ խփեց Չեմպիոնների Լիգայի խմբային փուլի Մարիբորի դեմ խաղում, իսկ հանդիպումն ավարտվեց 7-0 հաշվով  ։
Իր առաջին գոլը Պրեմիեր Լիգայում Ալեքսանդր-Առնոլդը խփեց 2017 թվականի դեկտեմբերի 26-ին՝ Սուոնսի Սիթիի դեմ խաղում ։ 2018 թվականի ապրիլի 4-ին՝ Մանչեսթեր Սիթիի դեմ 3-0 հաշվով ավարտված խաղում նա դարձավ ամենաերիտասարդ անգլիացի ֆուտբոլիստը, ով թիմի մեկնարկային կազմում խաղադաշտ է դուրս եկել Չեմպիոնների Լիգայի քառորդ եզրափակչի խաղում՝ գովասանքի արժանանալով թերթերի կողմից իր ելույթի համար  ։ Մայիսի 26-ին Ալեքսանդր Առնոլդը թիմի մեկնարկային կազմում խաղադաշտ դուրս եկավ Չեմպիոնների Լիգայի եզրափակչի Ռեալ Մադրիդի դեմ խաղում, սակայն Լիվերպուլը պարտվեց 3-1 հաշվով ։ 2017-18 մրցաշրջանում անգլիացին անցկացրեց 33 հանդիպում ՝ դառնալով 3 գոլի և 3 գոլային փոխանցման հեղինակ։ Ալեքսանդր-Առնոլդը երկրորդ տարին անընդմեջ ճանաչվեց Լիվերպուլի տարվա լավագույն երիտասարդ ֆուտբոլիստ , ինչպես նաև զբաղեցրեց երկրորդ հորիզոնականը Golden Boy-ի մրցանակի համար պայքարում՝ զիջելով միայն Մատեյս դե Լիգտին  ։
2018-19 մրցաշրջան
2018 թվականի սեպտեմբերի 15-ին՝ Տոտենհեմ Հոտսպուրի դեմ խաղում Ալեքսանդր-Առնոլդը իր 50-րդ հանդիպումը անցկացրեց Լիվերպուլի կազմում ։ 2018 թվականի հոկտեմբերին անգլիացին նոմինացվեց առաջին Կոպա մրցանակի համար  , սակայն զբաղեցրեց միայն 6-րդ հորիզոնականը տարվա լավագույն երիտասարդ ֆուտբոլիստների պայքարում  ։ Նոյեմբերի 24-ին Ալեքսանդր-Առնոլդը տուգանային հարվածից գրավեց Ուոթֆորդի դարպասը  ։ 2019 թվականի հունվարի 19-ին անգլիացին երկարաձգեց իր պայմանագիրը Լիվերպուլի հետ մինչև 2024 թվականը    ։ Փետրվարի 27-ին նա 3 գոլային փոխանցում տվեց Ուոթֆորդի դեմ խաղում ՝ դառնալով ամենաերիտասարդ ֆուտբոլիստը, ով այսպիսի հաջողության է հասել Պրեմիեր Լիգայում   ։ Ապրիլի 5-ին Ալեքսանդր-Առնոլդը թիմի մեկնարկային կազմում խաղադաշտ դուրս եկավ Սաութհեմպտոնի դեմ խաղում և այս խաղում դարձավ գոլային փոխանցման հեղինակ  ՝ դառնալով Լիվերպուլի պատմության հինգերորդ ամենաերիտասարդ ֆուտբոլիստ, ով 50 հանդիպում է անցկացրել Պրեմիեր Լիգայում՝ Մայքլ Օուենից, Ռահիմ Ստերլինգից, Ռոբի Ֆաուլերից և Սթիվեն Ջերարդից հետո ։
2019 թվականի ապրիլի 21-ին Ալեքսանդր-Առնոլդը նոմինացվեց Պրեմիեր Լիգայի տարվա լավագույն երիտասարդ ֆուտբոլիստի կոչման համար , սակայն մրցանակը հաղթեց Ռահիմ Ստերլինգը   ։ Մայիսի 4-ին անգլիացին 2 գոլային փոխանցում տվեց Նյուքասլ Յունայթեդի դեմ խաղում՝ օգնելով իր թիմին հաղթել 3-2 հաշվով  ։ Մայիսի 7-ին Ալեքսանդր-Առնոլդը 2 գոլային փոխանցման հեղինակ դարձավ Չեմպիոնների Լիգայի կիսաեզրափակչի Բարսելոնայի դեմ պատասխան խաղում, ինչի շնորհիվ Լիվերպուլը հաղթեց 4-0 հաշվով ՝ հետ բերելով առաջին հանդիպման 3-0 պարտությունը և երկրորդ տարին անընդմեջ դուրս գալով մրցաշարի եզրափակիչ   ։ Գոլային փոխանցումներից մեկը հայտնի դարձավ որպես «բնազդային անկյունային», քանի որ անգլիացին չսպասեց, որ ֆուտբոլիստները հավաքվեն տուգանային հրապարակում և արագ փոխանցում տվեց Դիվոկ Օրիջիին  , ով խփեց հաղթական գնդակը հանդիպման 79-րդ րոպեին  ։ Հունիսի 1-ին Ալեքսանդր-Առնոլդը թիմի մեկնարկային կազմում խաղադաշտ դուրս եկավ Չեմպիոնների Լիգայի եզրափակչի Տոտենհեմ Հոտսպուրի դեմ խաղում ՝ օգնելով Լիվերպուլին հաղթել 2-0 հաշվով և նվաճել գավաթը ։ 2018-19 մրցաշրջանում անգլիացին 12 գոլային փոխանցում տվեց Պրեմիեր Լիգայում՝ գերազանցելով մրցաշարում պաշտպանի կողմից տրված ամենաշատ գոլային փոխանցումների ռեկորդը   ։ Այս մրցաշրջանում Ալեքսանդր-Առնոլդը անցկացրեց 40 հանդիպում բոլոր մրցաշարերում ՝ ընդգրկվելով Պրեմիեր Լիգայի  և Չեմպիոնների Լիգայի խորհրդանշական հավաքականներում ։
2019-20 մրցաշրջան
2019 թվականի օգոստոսի 4-ին Ալեքսանդր-Առնոլդը մեկնարկային կազմում խաղադաշտ դուրս եկավ Անգլիայի սուպերգավաթի Մանչեսթեր Սիթիի դեմ խաղում, սակայն Լիվերպուլը պարտվեց հետխաղյա 11-մետրանոցների հարվածաշարում ։ Օգոստոսի 9-ին նա գոլային փոխանցում տվեց Նորվիչ Սիթիի դեմ խաղում  ՝ դառնալով միայն 8-րդ ֆուտբոլիստը, ով գոլային փոխանցման հեղինակ է դարձել Պրեմիեր Լիգայի հինգ հաջորդական խաղերում  ։ Օգոստոսի 14-ին անգլիացին իրացրեց իր 11-մետրանոցը ՈՒԵՖԱ Սուպեր գավաթի Չելսիի դեմ խաղում ՝ օգնելով իր թիմին հաղթել հետխաղյա հարվածաշարում և նվաճել գավաթը ։ Սեպտեմբերի 22-ին Ալեքսանդր-Առնոլդը գոլ խփեց Չելսիի դեմ խաղում, իսկ Լիվերպուլը հաղթեց 2-1 հաշվով  ։
Միջազգային կարիերա
Ալեքսանդր-Առնոլդը ներկայացրել է Անգլիան բոլոր տարիքային երիտասարդական հավաքականներում ։ 2015 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում ։ 2015 թվականի հոկտեմբերին նա մասնակցեց աշխարհի Մ17 առաջնությանը ՝ խաղադաշտ դուրս գալով միայն 1 խաղում, իսկ Անգլիան դուրս մնաց խմբային փուլից ։
2018 թվականի մարտին Ալեքսանդր-Առնոլդը մասնակցեց Անգլիայի ազգային հավաքականի մարզումներին  ։ 2018 թվականի մայիսի 16-ին նա Գարեթ Սաութգեյթի կողմից ընդգրկվեց աշխարհի առաջնության համար վերջնական կազմում   ։ Իր դեբյուտը ազգային հավաքականում նշեց հունիսի 7-ին՝ թիմի մեկնարկային կազմում խաղադաշտ դուրս գալով Կոստա Ռիկայի դեմ ընկերական խաղում  ։ Աշխարհի առաջնությունում Ալեքսանդր-Առնոլդը մասնակցեց միայն խմբային փուլի Բելգիայի դեմ խաղին  ։ Անգլիան զբաղեցրեց 4-րդ հորիզոնականը առաջնությունում  ՝ երրորդ տեղի համար խաղում պարտվելով Բելգիային  ։
Իր առաջին գոլը Անգլիայի ազգային հավաքականում Ալեքսանդր-Առնոլդը խփեց 2018 թվականի նոյեմբերի 15-ին՝ Միացյալ Նահանգների դեմ խաղում ՝ դառնալով վերջին 20 տարիների Լիվերպուլի ամենաերիտասարդ ֆուտբոլիստը, ով գոլի հեղինակ է դարձել Անգլիայի հավաքականի կազմում  ։ 2019 թվականի հունիսին նա մասնակցեց ՈՒԵՖԱ Ազգերի Լիգայի եզրափակիչ փուլին  ՝ օգնելով Անգլիային զբաղեցնել 3-րդ հորիզոնականը այս մրցաշարում ։
Ակումբային վիճակագրություն
2019 թվականի հոկտեմբերի 13-ի դրությամբ
Միջազգային վիճակագրություն
2019 թվականի հոկտեմբերի 13-ի դրությամբ
Ակումբային
Լիվերպուլ
Միջազգային
Անգլիա
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Անգլիացի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Պրեմիեր Լիգայի ֆուտբոլիստներ
Կրեշչատիկ (գյուղ, Ռոմնիի շրջան)
Կրեշչատիկ (Хрещатик), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Կրեշչատիկ գյուղում բնակվում էր 230 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Ագարանկ
Ագարանկ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Գյուղը հայկական էր։ 1985 թվականին գյուղը հարձակմանը ենթարկվել թուրքերի կողմից և բնակչության մի մասը ոչնչացվել է ։
Ռումտո
Ռումտո, գյուղ Արևմտյան Հայաստանում, Վանի վիլայեթի Թիարի գավառակում ։ Գտնվում էր Ջուլամերկ քաղաքից 30 կմ հարավ-արևմուտք, Ռումտա գետի աջ ափին։
Բնակչություն
XX դարի սկզբին ուներ 120 տուն նեստորական ասորի բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Շիմոն Ժուրկովսկի
Շիմոն Ժուրկովսկի  (Szymon Żurkowski, ), լեհ ֆուտբոլստ, «Գուրնիկ» ակումբի կիսապաշտպան։
Ակումբային կարիերա
Ժուրկովսկին Զաբժեի «Գվարեկ» ակումբի սան է։ Երկու մրցաշրջան ակումբի կազմում խաղալուց հետո տեղափոխվել է «Գուրնիկ» ակումբի կազմ։ 2016 թվականի նոյեմբերի 13-ին Ժուրկովսկին Պուլավիի «Վիսլա» ակումբի դեմ խաղում կատարել է իր նորամուտը Լեհաստանի առաջին լիգայում ։ 2017 թվականի մայիսի 3-ին «Ստոմիլ» ակումբի դեմ խաղում նա խփել է իր առաջին գոլը «Գուրնիկ» ակումբի կազմում ։ Մրցաշրջանի արդյունքում Ժուրկովսկին օգնել է ակումբին անցնել էլիտա։ 2017 թվականի հուլիսի 15-ին «Լեգիա» ակումբի դեմ խաղում կատարել է Լեհաստանի Էքստրակլասում ։
Արտաքին հղումներ
Կատեգորիա:Լեհ ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իտալիայի լեգեոներ ֆուտբոլիստներ
Եկատերինովսկի (Ադըղեա)
Եկատերինովսկի (Екатериновский, Екатериновскэр ), խուտոր Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։
Բնակչություն
Բնակչության թիվը կազմում է մարդ։
Արտաքին հղումներ
Կատեգորիա:Ադըղեայի Գիագինսկայայի շրջանի բնակավայրեր Կատեգորիա:1902 թվականին հիմնադրված բնակավայրեր
Չեզոքացման եղանակներ
Չեզոքացման Եղանակներ քիմիայում, լուծույթում թթվի կամ հիմքի պարունակությունը որոշելու քանակական անաչքւզի եղանակներ։ չեզոքացման Եղանակներ․ վերլուծական քիմիայի տիարա չափական վերչուծության կարևոր եղանակներից են։ Հիմնված են չեզոքացման ռեակցիաների վրա։ Լուծույթում թթվի պարունակությունը որոշելու համար այն տիարում են հիմքի (օրինակ, NaOH, КОН) հայտնի կոնցենտրացիայի լուծույթով, հիմքի պարունակությունը որոշելու համար՝ թթվի (օրինակ, НС1, H2S04) լուծույթով։ Սովորաբար օգտագործում են թթվի և հիմքի ջրային լուծույթները, հազվադեպ՝ նրանց լուծույթները օրգանական լուծիչներում։ Տիտրման վերջնակետը որոշում են ինդիկատորների, պղտոր ու գունավոր լուծույթները տիտրելիս՝ վերչուծության էւեկտրաքիմիական եղանակների միջոցով։ չեզոքացման Եղանակներ կիրառում են քիմիական արդյունաբերության մեջ, այլ արտադրություններում՝ քիմիական վերահսկողության համար և հետազոտական աշխատանքներում։
Կատեգորիա:Քիմիական պրոցեսներ
Ժողովածու (1541)
Ժողովածու (1541), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1541 թվի տակ։ Ձեռագիրը գրվել է 1614 թվականին Զաքարիա աբեղա գրիչի կողմից Կաֆայում։ Գրված է թղթի վրա, որը ունի 15.3×10.2 սմ չափս։ Ձեռագիրը կազմված է 299 թերթից։ Գրված է միասյուն, բոլորգրով։ Ունի կիսախորան մանրանկարներ։ Պահպանակը ունի 4 էջ, գրված է՝ մագաղաթի վրա՝ ուղղագիծ երկաթագրով։ Կազմը` կաշեպատ տախտակ դրոշմազարդ, աստառը՝ զարդահյուս կանաչ մետաքս։ Հիշատակարաններ՝ գրչի՝ 128ա, սրբագրողի՝ 131ա (1662 թվական) ։
Ծանոթագրություններ
Կատեգորիա:Մատենադարանի ձեռագրեր
Յամսյա
Յամսյա, ранее — Я́мся  (Jämsä. ˈjæmsæ), քաղաք և համայնք Ֆինլանդիայի կենտրոնական մասում՝ Յամսյանյոկի գետի ափին։ Զբաղեցնում է  1824,12 քառակուսի կիլոմետր տարածք, որից 252,73 քառակուսի կիլոմետրը՝ ջրածածկ։ Բնակչության թվաքանակը 2023 թվականի փետրվարի 28-ի տվյալներով եղել է 19.281. այդ ցուցանիշով երկրորդ տեղն է գրավում Կենտրոնական Ֆինլանդիայում՝ զիջելով միայն Յիվյասկիլյային։ Բնակչության միջին խտությունը կազմում է 14,5 մարդ/կմ²։ Համայնքը պաշտոնապես համարվում է ֆիննախոս։
Յամսյան ֆիննական օդագնացային արդյունաբերության կենտրոնն է հանդիսանում. «Պատրիա» ընկերության ինքնաթիռաշինական գործարանն ու համապատասխան ճարտարագիտական և վարչական ծառայությունների գրասենյակները տեղակայված են քաղաքի մերձակայքում գտնվող Հալլի օդանավակայանուի մոտ։
Երկու տարին մեկ անգամ Յամսյայում անց է կացվում անտառարդյունաբերական խոշոր ցուցահանդես՝ FinnMetko-ն։
Նիժնի Սույան
Նիժնի Սույան (Нижний Суян, Түбәнге Һөйән), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Յամսյա
1994 թվականից ի վեր՝ Հիմոս սարի լանջին գործող դահուկային համալիրն ընդգրկված է Rally Finland-ի ծրագրում՝ որպես վերին աստիճանի առանձնահատուկ մրցության հարթակ։
Նիժնի Սույան
Բնակչությունը 2009 թվականին գրանցված տվյալներով կազմում էր 1 մարդ։
Յամսյա
2012 թվականին Ֆինլանդիայի կենտրոնական քրեական ոստիկանությունը Յամսյայում կազմակերպված հանցախմբեր է բացահայտել ։
Նիժնի Սույան
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարաիդելսկի շրջանի բնակավայրեր
Յամսյա
Արտաքին հղումներ
Կատեգորիա:Ֆինլանդիայի քաղաքներ Կատեգորիա:1866 հիմնադրումներ Եվրոպայում Կատեգորիա:Ֆինլանդիայի բնակավայրեր Կատեգորիա:1866 թվականին հիմնադրված բնակավայրեր
Թատրոն (թերթ)
«Թատրոն», երգիծական եռօրյա թերթ, ապա՝ շաբաթաթերթ։
Պատմություն
Ծաղրել է պոլսահայ սահմանադրականներին, քննադատել սուլթանական Թուրքիայի հայահալած քաղաքականությունը, Եվրոպայի դիրքորոշումը Արևելյան հարցում, Սան Ստեֆանոյի դաշնագիրը, Բեռլինի վեհաժողովի (երկուսն էլ՝ 1878 թվական) որոշումերը։
«Թատրոն»-ում տպագրվել են Հակոբ Պարոնյանի պամֆլետներն ու ֆելիետոնները, իսկ «Կենսագրականք» և «Նկարագրություն դիմաց և բնավորությանց մայրաքաղաքային թաղերու ազգայնոց» խորագրերով պարբերաբար լույս տեսած նրա նյութերը հետագայում ամբողջացվել են «Ազգային ջոջեր» և «Պտոյտ մը Պոլսոյ թաղերուն մէջ» գրքերում։
Հակահարված (այլ կիրառումներ)
Հակահարված կարող է նշանակել.
Հակահարված (արվեստագետների խումբ)
Հակահարված, Երևանում փողոցային արվեստով (սթրիթ արտով) զբաղվող երիտասարդ արվեստագետների խումբ, որոնք քաղաքի փողոցներում գրաֆիտիի և պաստառների տեսքով, իրենց պնդմամբ, «հակահարված» են հասցնում անարդարությունների ։
Պատմություն
Խումբը կազմավորվել է 2012 թվականին։ Ժամանակի ընթացքում անդամները փոխվել են, բայց գործունեությունը չի դադարել։ Խմբի գաղափարները չեն համապատասխանում որևէ քաղաքական ուժի գաղափարներին և միավորվելը անդամների համար ազատ ստեղծագործական տարածք ստեղծելու փորձ է ։
«Հակահարածի» անդամները ըստ իրենց պնդման պարզապես նկարիչներ չեն, այլ իրենց արվեստով աջակցում են քաղաքացիական շարժումներին։ Աֆրիկյանների տան ակտիվիստներին, քաղբանտարկյալների շարժման ակտիվիստների, «Ոչ թալանին» նախաձեռնության ակտիվիստներին և այլք ։
«Հակահարվածի» անդամներին մի քանի անգամ բերման են ենթարկել ոստիկանանակն բաժանմունք ։
Անդամներ
Հիմա «Հակահարվածի» երեք հիմնական անդամներն (արտակտիվիստները) են Արտակ Գևորգյանը, Հերբերտ Գևորգյանն ու Լուսինե Հայրապետյանը ։
Ստեղծագործություններ
Հայտնի ստեղծագործություններից են պատին պատկերված Շանթ Հարությունյանի, Ժիրայր Սեֆիլյանի նկարները ։
Ծանոթագրություններ
Կատեգորիա:Փողոցային նկարիչներ Կատեգորիա:Հայ ակտիվիստներ Կատեգորիա:Քաղաքական նկարիչներ Կատեգորիա:Անգլիացի գրաֆիտի նկարիչներ
Սաթի
Սաթի, գյուղ Արևմտյան Հայաստանում, Վանի վիլայեթի Հեքյարիի գավառում ։ Գտնվում էր Դիզա ավանից 42 կմ հարավ-արևմուտք, գետի ափին ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Զալեսցի (գյուղ, Դունաևցիի շրջան)
Զալեսցի (Залісці), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Զալեսցի գյուղում բնակվում էր 1 337 մարդ։ Բնակավայրը զբաղեցնում է 3048 կմ² տարածք։ Բնակչության խտությունը կազմում էր 438,65 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1493 թվականին հիմնադրված բնակավայրեր
Ասուկա (Նարա)
Ասուկա (明日香村), Ճապոնիայի Նարա պրեֆեկտուրայի Տակաիտի գավառում գտնվող գյուղ։ Գյուղի մակերեսը կազմում է 24,08 կմ², բնակչությունը՝ 5 505 մարդ (2014 թվականի օգոստոսի 1-ի տվյալների համաձայն) , բնակչության խտությունը՝ 228,61 մարդ/կմ²։
Աշխարհագրական դիրք
Ասուկա գյուղը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս գյուղի հետ սահմանակցում են Կաշիհարա, Սակուրաի քաղաքները և Տակատորի, Յոսինո ավանները։
Բնակչություն
Ասուկա գյուղի բնակչությունը կազմում է 5 505 մարդ (2014 թվականի հուլիսի 1-ի տվյալների համաձայն), իսկ խտությունը՝ 228,61 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Սիմվոլիկա
Ասուկա գյուղը խորհրդանշող ծառ է համարվում Zelkova serrata-ն, ծաղիկ՝ Citrus tachibana-ն ։
Արտաքին հղումներ
Կատեգորիա:Ճապոնիայի գյուղեր
Վաշինգտոն շրջան (Այովա)
Վաշինգտոն շրջան (Washington County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.474 կմ² է, բնակչությունը՝ 21.704 մարդ (2010 թ. տվյալներով)։ Շրջկենտրոնն է Վաշինգտոն բնակավայրը։ Կազմավորվել է 1839 թվականին։
Կատեգորիա:Այովայի շրջաններ
Ագարաջա
Ագարաջա, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։
1907 թ.-ին ուներ 325 հայ բնակիչ։ Բնակչությունը զբաղվում էր երկրագործությամբ, անասնապահությամբ և այգեգործությամբ ։
Ծանոթագրություններ
Կատեգորիա:Արևելյան Հայաստանի գյուղեր
(4226) Դեմիաան
(4226) Դեմիաան (Damiaan), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 1-ին Էրիկ Էլստի կողմից Վերին Պրովանսում ։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոմիտասի հուշարձան (Դեթրոյթ)
Կոմիտասի հուշարձան, հուշարձան ԱՄՆ Միչիգան նահանգի Դեթրոյթ քաղաքում՝ Ջեֆերսոն պողոտայում, Ռենեսանս կենտրոնի մոտ (Hart Plaza, Cobo and Joe Lewis Arenas)։
Պատմություն
Հայ մեծ երգահան, երաժշտագետ, վարդապետ Կոմիտասի հուշարձանը կանգնեցվել է 1915 թվականի հայոց ցեղասպանության 1 500 000 միլիոն զոհերի հիշատակին։ Բրոնզե արձանը Դեթրոյթում տեղադրվել է 1980 թվականին՝ Ասսարյան հիմնադրամի և Հայկական հուշարձանների կոմիտեի նախաձեռնությամբ հանգանակված միջոցներով։ Ամեն տարի ապրիլի 24-ին Դեթրոյթի ամերիկահայ համայնքն իր հարգանքի տուրքն է մատուցում՝ այցելելով Կոմիտասի հուշարձանին։ 1997 թվականի ապրիլին Բարոնուհի Քերոլայն Քոքսը ներկա է գտնվել ցեղասպանության զոհերի հիշատակի միջոցառմանը ։
Ծանոթագրություններ
Կատեգորիա:ԱՄՆ-ի հուշարձաններ Կատեգորիա:Հայոց ցեղասպանության հուշարձաններ Կատեգորիա:Արտո Չաքմաքչյանի քանդակներ
Բետո Օ’Ռուրկ
Բետո Օ’Ռուրկ (Beto O'Rourke, ), ամերիկացի պետական և քաղաքական գործիչ։
Կենսագրություն
Ծնվել է 1972 թվականի սեպտեմբերի 26-ին Տեխաս նահանգի Էլ Պասո քաղաքում՝ Փեթ Օ’Ռուրկի (1942-2001) և Մելիսա Օ’Ռուրկի ընտանիքում։
Հայրը երկար ժամանակ աշխատել է Էլ Պասոյում որպես դատավոր, եղել է Տեխասի նահանգապետ Մարկ Ուայթի օգնականը, Տեխասում գլխավորել է ԱՄՆ-ի նախագահի թեկնածու Ջեսի Ջեքսոնի 1984 և 1988 թվականներին կայացած նախագահական քարոզարշավները։ 1990 թվականների սկզբին փոխել է կուսակցական պատկանելությունը և մի քանի անգամ անհաջող մասնակցել է ընտրություններին։ Դարձել է դժբախտ պատահարի զոհ։ Ֆրեդ Կորտեն Էլ Պասոյում ուներ կահույքի մեծ խանութ, որը փակվել է 2017 թվականին։
Էլ Պասոյում միջնակարգ դպրոցն ավարտելուց հետո Բետո Օ’Ռուրկը ուսումը շարունակել է Կոլումբիայի համալսարանում։ Անգլիական գրականության արվեստի բակալավրի աստիճան ստանալով՝ Բետոն վերադարձել է հայրենի քաղաք։
1990 թվականներին քրեական պատասխանատվության է ենթարկվել Էլ Պասոյի Տեխասի համալսարանի տարածքում կողոպուտի համար, ինչպես նաև ձերբակալվել է ոչ սթափ վիճակում ավտոմեքենա վարելու համար, սակայն երկու դեպքում էլ ազատության մեջ է մնացել ։
1999 թվականին Բեթո Օ’Ռուրկը ընկերների հետ հիմնել է Stanton Street Technology ինտերնետ-ընկերությունը։ 2005 թվականից մինչև 2011 թվականը եղել է Էլ Պասոյի քաղաքային խորհրդի անդամ էր։ 2013 թվականի հունվարի 3-ին ԱՄՆ Ներկայացուցիչների պալատի անդամ է դարձել Տեխասի 16-րդ ընտրատարածքից ։ 2017 թվականի հունվարին Բետո Օ’Ռուրկը դեմ է արտահայտվել Մեքսիկայից ապրանքների 20 % հարկ սահմանելու ԱՄՆ նախագահ Դոնալդ Թրամփի գաղափարին, քանի որ դա խիստ բացասաբար կանդրադառնա Էլ Պասոյի վրա, որտեղ յուրաքանչյուր չորրորդ բնակիչը կապված է այդ հարևան երկրի հետ առևտրի հետ ։
2018 թվականի ընտրություններում եղել է ԱՄՆ-ի դեմոկրատական կուսակցության թեկնածուն Տեխասի նահանգից սենատորի պաշտոնի համար, 48 %-ով պարտվել է գործող սենատոր, հանրապետական Թեդ Քրուզին՝ 51 %-ով ։
2019 թվականի մարտի 14-ին հայտարարել է 2020 թվականին ԱՄՆ-ի նախագահական ընտրությունների թեկնածություն առաջադրելու մասին ։
Արտաքին հղումներ
Կատեգորիա:Կոլումբիայի համալսարանի շրջանավարտներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:ԱՄՆ-ի նախագահական ընտրություններ 2020 թեկնածուներ Կատեգորիա:ԱՄՆ-ի քաղաքական գործիչներ Կատեգորիա:Ապրող անձինք Կատեգորիա:Ամերիկացի պետական գործիչներ Կատեգորիա:Ամերիկացի գործարարներ Կատեգորիա:Ամերիկացի երաժիշտներ Կատեգորիա:21-րդ դարի ամերիկացի քաղաքական գործիչներ
Առցանց խանութ
Առցանց խանութ (online shop կամ e-shop), կայք, որը վաճառում է ապրանքներ համացանցի միջոցով։
Նկարագրություն
Առցանց խանութը օգտվողներին թույլ է տալիս առցանց իրենց բրաուզերի կամ բջջային հավելվածի միջոցով ձևակերպել պատվերը, ընտրել վճարման և առաքման կարգը, վճարել։ Ընդ որում, ապրանքների վաճառքն իրականացվում է հեռահար եղանակով և սահմանափակումներ է դնում վաճառվող ապրանքների վրա։ Որոշ երկրներում կա ալկոհոլի, զենքի, ակնագործական իրերի և այլ ապրանքների առցանց վաճառքի արգելք  ։
Երբ առցանց խանութը տրամադրված է թույլ տալ ընկերություններին գնել այլ ընկերություններից, այս գործընթացը կոչվում է բիզնեսը բիզնեսի համար (B2B)։ Տիպիկ առցանց խանութը թույլ է տալիս հաճախորդներին զննել ընկերության ապրանքների և ծառայությունների տեսականին, դիտել ապրանքների լուսանկարները, ինչպես նաև ուսումնասիրել տեղեկատվություն ապրանքի բնութագրերի և գների մասին։
Առցանց խանութները սովորաբար թույլ են տալիս գնորդներին օգտագործել «որոնման» գործառույթները՝ կոնկրետ մոդելներ, ապրանքանիշեր կամ իրեր գտնելու համար։
Սոցիալական հետևանքներ
Ցանկացած ապրանք գտնելու և գնելու՝ թվային տարածության ընձեռած հնարավորությունը ջնջում է տարածքների սահմանները, չեզոքացնում ազգային ինքնությանը, վերացնում բոլոր հնարավոր խոչընդոտները, որոնք ինչ-որ կերպ հակադրում են որոշ մարդկանց մյուսներին անկախ նրանից, թե ինչպես է դա արտահայտվում՝ լեզվական, կրոնական, ռասայական սահմանափակումներ, նախապաշարմունքներ կամ թշնամություն ժողովուրդների միջև։
Հավանական է, որ հաջորդ սերունդը կդադարի գնումները դիտարկել որպես իրական տարածքում ինչ-որ տեղ տեղափոխվելու անհրաժեշտություն։ Առևտրի կենտրոնների դատարկվելը, շուկաներ և խանութներ շտապող քաղաքացիների թվի կրճատումը և տրանսպորտային ենթակառուցվածքների վրա ճնշումների նվազեցումը կիբեր առևտրի կարևոր հետևանքներն են, որոնք իրենց հերթին հանգեցնում են քաղաքային միջավայրի փոփոխությանը ։
Համաձայն ՄԱԿ-ի և մի շարք մարքեթինգային գործակալությունների հետազոտությունների՝ COVID-19 համավարակի արդյունքում առցանց առևտուրը մեծ զարգացում է ապրել։
Ծանոթագրություններ
Կատեգորիա:Էլեկտրոնային առևտուր Կատեգորիա:Համացանց Կատեգորիա:Առևտուր Կատեգորիա:Ձեռնարկություններ Կատեգորիա:Մանրածախ առևտուր Կատեգորիա:Ինֆորմացիոն համակարգեր
Blinding Lights
«Blinding Lights», կանադացի երգիչ The Weeknd-ի երգը նրա չորրորդ՝ «After Hours» ստուդիական ալբոմից ։ Թողարկվել է որպես ալբոմի երկրորդ սինգլ՝ 2019 թվականի նոյեմբերի 29-ին՝ լիդ սինգլ «Heartless»-ի թողարկումից երկու օր անց ։ Երգի հեղինակը և պրոդյուսերը հենց ինքը The Weeknd-ն է՝ Մաքս Մարտինի և Օսկար Հոլթերի մասնակցությամբ, երգի համահեղինակներն են ռեփեր Belly-ն և Ջեյսոն Քուինվիլը ։
Երգը գլխավորել է տարբեր երկրների, ներառյալ ամերիկյան Billboard Hot 100 և բրիտանական UK Singles Chart չարթերը։
2019 թվականի դեկտեմբերի 2-ին հրապարակվել է Mercedes-Benz-ի գովազդային հոլովակը, որտեղ հնչել է երգը։ Պաշտոնական լիրկ-հոլովակը թողարկվել է դեկտեմբերի 6-ին ։ Պաշտանական տեսահոլովակը նկարահանվել է Լաս Վեգասի Ֆրիմոնտ փողոցում ։
Երգիչը երգն առաջին անգամ կենդանի կատարել է 2019 թվականի դեկտեմբերի 6-ին՝ «Ուշ շոու Սթիվեն Քոլբերթի հետ» հաղորդման շրջանականերում ։
Արտաքին հղումներ
Կատեգորիա:2019 սինգլներ Կատեգորիա:The Weeknd երգեր Կատեգորիա:Billboard Hot 100 գլխավորած սինգլներ Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Ջոն Լուկաս (բասկետբոլիստ)
Ջոն Հարդինգ Լուկաս II (John Harding Lucas II, ), ամերիկացի պրոֆեսիոնալ բասկետբոլիստ և մարզիչ։
Խաղացողի կարիերա
Խաղացել է խաղարկողի դիրքում։ Սովորել է Քոլեջ Պարկի Մերիլենդի համալսարանում։ 1976 թվականի NBA դրաֆթի ժամանակ ընտրվել է «Հյուստոն Ռոքեթս» ակումբի կողմից՝ առաջին համարի ներքո։ Հետագայում հանդես է եկել «Գոլդեն Սթեյթ Ուորիորս», «Վաշինգտոն Բուլեթս», «Սան Անտոնիո Սփըրս», «Միլոուքի Բաքս» և «Սիեթլ Սուպերսոնիքս» ակումբների կազմում։ NBA-ում, ընդհանուր առմամբ, անցկացրել է 14 մրցաշրջան։ Ընդգրկվել է NBA սկսնակների առաջին հավաքականի մեջ (1977)։ Երկու տարի շարունակ ընդգրկվել է NCAA առաջին համաամերիկյան հավաքականի մեջ (1975-1976): NBA կարիերայի ընթացքում, ընդհանուր առմամբ, խաղացել է 928 խաղ, որոնցում հավաքել է 9951 միավոր (10,7 մ/խ), կատարել 2151 անդրադարձ, 6454 փոխանցում, 1273 խլում և 73 բլոկշոտ ։
Կարիերան ԱՄՆ-ի հավաքականում
1974 թվականին Լուկասը ԱՄՆ-ի հավաքականում Պուերտո Ռիկոյում անցկացվող Բասկետբոլի աշխարհի առաջնությունում գրավել է բրոնզե մեդալներ։ 1975 թվականին ԱՄՆ-ի հավաքականում Մեխիկոյում անցկացվող Պանամերիկյան խաղերում դարձել է չեմպիոն։
Մարզչի կարիերա
Կարիերայի ավարտից հետո մարզել է «Մայամի Թրոպիքս» (USBL) (1992, 1993), «Սան Անտոնիո Սփըրս» (1992-1993, 1993-1994), «Ֆիլադելֆիա-76» (1994-1996), «Կլիվլենդ Կավալիերս» (2001—2003) և Նիգերիայի հավաքականը (2009)։ Բացի դրանից նա գլխավոր մարզչի օգնականի պաշտոնն է զբաղեցրել «Դենվեր Նագեթս» (1998-2001) և «Լոս Անջելես Կլիպերս» (2009-2010) ակումբներում։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Հյուստոն Ռոքեթսի բասկետբոլիստներ Կատեգորիա:Գոլդեն Սթեյթ Ուորիորսի բասկետբոլիստներ Կատեգորիա:Վաշինգտոն Վիզարդսի բասկետբոլիստներ Կատեգորիա:Սան Անտոնիո Սփըրսի բասկետբոլիստներ Կատեգորիա:Միլուոքի Բաքսի բասկետբոլիստներ Կատեգորիա:Սիեթլ Սուպերսոնիքսի բասկետբոլիստներ
Պավել Ավետիսյան
Պավել Սեդրակի Ավետիսյան, հայ պատմաբան, հնագետ։ Պատմական գիտությունների դոկտոր (2014 թ.): ՀՀ ԳԱԱ թղթակից անդամ (2014 թ.) : ՀՀ ԳԱԱ հնագիտության և ազգագրության ինստիտուտի տնօրեն (2006 թվականից)։
Կենսագրություն
Պավել Ավետիսյանը ծնվել է Թբիլիսիում 1957 թվականին։ 1980 թվականին ավարտել է Երևանի պետական համալսարանը։ 1993 թվականից աշխատում է ՀՀ ԳԱԱ հնագիտության և ազգագրության ինստիտուտում։ 2006 թվականից զբաղեցնում է ՀՀ ԳԱԱ հնագիտության և ազգագրության ինստիտուտի տնօրենի պաշտոնը ։ Հայաստանի միջգերատեսչական հնագիտական հանձնաժողովի փոխնախագահն է, Հայաստանի մշակույթի նախարարության գիտամեթոդական խորհրդի և փորձագիտական խորհրդի անդամ, ՀՀ ԳԱԱ հնագիտության և ազգագրության մասնագիտական խորհրդի նախագահ (2010 թ.):
2004 թվականից Հայ-ֆրանսիական հնագիտական արշավախմբի ղեկավարն է (NRS, Lion, Maison de l’Orient et de la Mediterranee), 2009 թվականից՝ Հայ-ֆրանսիական միջազգային համատեղ լաբորատորիայի ղեկավար (LIA, CNRS), 2012 թվականից ղեկավարում է հայ-ամերիկյան հնագիտական արշավախումբը։
Ծանոթագրություններ
Կատեգորիա:Հայ պատմաբաններ Կատեգորիա:Հայ հնագետներ Կատեգորիա:ԵՊՀ շրջանավարտներ Կատեգորիա:Պատմական գիտությունների դոկտորներ Կատեգորիա:ՀՀ ԳԱԱ թղթակից անդամներ Կատեգորիա:Մովսես Խորենացու մեդալակիրներ
Վասիլի Միրզոյան
Վասիլի Զոհրապի Միրզոյան, ճարտարապետ, շինարար, ճանապարհաշինարար, ջրաշինարար, բարերար։
Կենսագրություն
Ծնվել է 1863 թ. Թիֆլիսում՝ ազնվականի ընտանիքում։ Ավարտելով Թիֆլիսի և Մոսկվայի ռեալական վարժարանները՝ ինժեներական կրթություն է ստացել Սանկտ-Պետերբուրգի քաղաքացիական շինարարության ինստիտուտում։ 1892 թ. ինստիտուտն ավարտելուց հետո աշխատանքի բերումով գործուղվել է Ֆինլանդիա։ Մեկ տարի անց՝ 1893 թ. բնակություն է հաստատել Երևանում։ Խորհրդային կարգերի հաստատումից հետո նշանակվել է քաղաքային գործկոմի կոմունալ տնտեսության գլխավոր ինժեներ։ Ստեղծել է «Հայկական տնտեսական ընկերությունը»։ 1923 թվականից մինչև կյանքի վերջն աշխատել է որպես ներքին գործերի ժողկոմիսարիատի գլխավոր ինժեներ։ 28 տարի շարունակ պաշտոնավարել է նահանգային վարչությունում, ուր միակ հայ բարձրաստիճան մասնագետն էր։ Մահացել է 1925 թ. գարնանը՝ 62 տարեկանում։
Գործունեությունը
Միրզոյանի առաջին նախագիծը Երևանում կառուցված Նիկոլաևյան եկեղեցին էր (գտնվել է Շահումյան հրապարակի տարածքում)։ Սակայն սկսված աշխատանքներն անհայտ պատճառներով ավարտել է ճարտարապետ Կիտկինը։ 1900 թ. պարսից շահի Երևան այցելության առիթով Միրզոյանին էր հանձնարարվել վերանորոգել ճանապարհները և տներ նախապատրաստել հյուրընկալության համար։ Այդ աշխատանքները գերազանց կատարելու համար շահը Վասիլի Միրզոյանին պարգևատրել է «Առյուծ և Աստղ» շքանշանով։
Հասարակական շենքեր ու առանձնատներ նախագծելիս Միրզոյանը համադրում էր ռուսական կլասիցիզմը և հայկական ճարտարապետության ավանդույթները։ Նրա ղեկավարությամբ վերակառուցվել և տեխնիկայով է հագեցվել Երևանում առաջին պրոֆեսիոնալ թատրոնի շենքը՝ Ջանփոլադյանի թատրոնը։
Իբրև քաղաքաշինարար՝ Միրզոյանը մեծ տեղ էր հատկացնում քաղաքի կանաչապատմանը։ Երևանի առաջին զբոսայգին, որ մինչև օրս կոչվում է Անգլիական զբոսայգի, վերակառուցվել է Վասիլի Միրզոյանի նախագծմամբ։
Սակայն Միրզոյանն առավել հայտնի է Երևանը խմելու ջրով ապահովող խողովակաշարի և Երևանի առաջին ձիաքարշի գծի շինարարությամբ։ 1901 թ. ինժեներ-մեխանիկ Արշակ Բաբայանը Երևանի քաղաքային վարչությանը ներկայացրել է մի նախագիծ, որով առաջարկում էր կառուցել ջրմուղ և ձիաքարշ։ Նախատեսվում էր այդ աշխատանքներն իրականացնել միառժամանակ, որպեսզի փողոցը երկու անգամ չփորվեր։ Այնուամենայնիվ, նախագիծը իրականացնել չհաջողվեց ֆինանսական խնդիրների պատճառով։ Ջրագծի անցկացումը հետաձգվեց, իսկ Արշակ Բաբայանը հրաժարվեց աշխատանքներն ավարտին հասցնել։ Դրանից երեք տարի անց իրավական տեսանկյունից գործն իր ձեռքն առավ Միրզոյանի կինը՝ Մարիան, ում ներկայացուցիչն էր ինժեներ Վասիլի Միրզոյանը։ Այսպիսով, վերջինս ձեռնամուխ եղավ Երևանի առաջին ձիաքարշի գծի շինարարությանը։ Հետագայում պարզվեց, որ այն նախատեսված էր ընդամեկը 14 տարվա համար։ Երևանի ձիաքարշը գործել է 1904-1918 թթ։
1903 թ. քաղաքային դուման քննարկեց ջրմուղի կառուցման հարցը և վերջնաժամկետ սահմանեց 1904 թ.։ Սակայն ծրագրի շուտափույթ իրականացումը կապված էր ֆինանսական խնդիրների հետ։ Այդ ժամանակ Միրզոյանը զբաղեցնում էր գավառական ճարտարապետի պաշտոնը։ Տարիներ շարունակ ֆինանսավորման աղբյուրներ փնտրելուց հետո Միրզոյանը դիմեց քաղաքի մեծահարուստներին՝ առաջարկելով ստեղծել «Էրիվանյան ջրմուղ» ընկերությունը։ 12 մեծահարուստ ընդունում է նրա առաջարկը, և սկսվում է ջրմուղի շինարարությունը։ 1911 թ. դեկտեմբերի 11-ին Կռբուլաղի (քառասուն աղբյուր) աղբյուրից ջուրը Ճապոնիայից պատվիրված հատուկ խողովակների միջոցով հասնում է Երևան։ Մինչև օրս էլ Երևանը սնուցվում է այդ աղբյուրից։
Նախագծեր
Վասիլի Միրզոյանի նախագծմամբ են կառուցվել Երևանի մի շարք շինություններ և ճանապարհներ
Աղբյուրներ
Կատեգորիա:Հայ ճարտարապետներ Կատեգորիա:Հայ շինարարներ Կատեգորիա:Հայ բարերարներ
Բարրի Ֆիցջերալդ
Բարրի Ֆիցջերալդ (Barry Fitzgerald, ), իռլանդացի դերասան։
«Օսկար»-ի մրցանակակիր։
Կենսագրություն
Բարրի Ֆիցջերալդը՝ ծննդյամբ Վիլյամ Ժոզեֆ Շիլց (William Joseph Shields), դերասանական կարիերայով լրջորեն սկսել է զբաղվել միայն 1929 թվականին՝ մինչ այդ զբաղեցնելով պետական ծառայության պաշտոններից մեկը ։ Նրա եղբայրը՝ Արթուր Շիլցը, նույնպես իր կյանքը կապել էր դերասանական գործունեության հետ՝ բեմում հանդես գալով Բարրիից մի քանի տարի շուտ։ Ֆիցջերալդը մի քանի տարի իռլանդացի հայտնի դրամատուրգ Շոն Օ՛ Քեյսիի հարևանն էր , ինչի շնորհիվ հայտնվեց նրա որոշ պիեսներում, այդ թվում նաև «Յունոնան և սիրամարգը» ֆիլմի նկարահանումներում։
1936 թվականին Բարրի Ֆիցջերալդը կատարեց իր հոլիվուդյան դեբյուտը նույն Շոն Օ'Քեյսիի «Գութանն ու աստղերը» պիեսի էկրանավորման մեջ, որի ռեժիսորն էր Ջոն Ֆորդը։ Դրան հաջորդեցին նոր հաջողված դերեր ամերիկյան այնպիսի ֆիլմերում, ինչպես «Երկար ճանապարհ դեպի տուն (ֆիլմ, 1940)» (1940), «Որքան կանաչ էր իմ հովիտը» (1941), «Եվ ոչ ոք չմնաց» (1945),«Մերկ քաղաքը» (1948) և «Լուռ մարդը» (1952)։ Դերասանին ամենամեծ հաջողությունը բերեց Ֆիցջիբբոնի հոր դերը «Գնա քո ճանապարհով» ֆիլմում (1944), ինչի շնորհիվ նա դարձավ առաջին և միակ դերասանը, ով «Օսկար»-ում  նույն դերակատարման համար առաջադրվեց` որպես լավագույն դերասան և որպես երկրորդ պլանի լավագույն դերասան ։ Այդուհետև Ամերիկյան կինոակադեմիան թույլ չտվեց այլևս նման անվանակարգեր։
Լինելով գոլֆի սիրահար՝ Ֆիցջերալդը խաղերից մեկի ընթացքում կոտրեց  «Օսկար»-ի  իր արձանիկի գլուխը։ Նվիրական պարգևը, պարզվեց, այդքան փխրուն էր այն պատճառով, որ  Երկրորդ համաշխարհային պատերազմի ժամանակ արժեքավոր մետաղի սղության պատճառով այն պատրաստվել էր  գիպսից, ոչ թե բրիտանիումից ։
1950-ականների կեսերին դերասանը կատարում էր մի քանի դերեր «Թատրոն «Գլխավոր էլեկտրիկ»» և «Ալֆրեդ Հիչքոքը ներկայացնում է» հեռուստասերիալներում։ 1959 թվականին Բարրի Ֆիցջերալդը վերադառնում է Դուբլին, որտեղ երկու տարի անց մահանում է սրտամկանի  ինֆարկտից 72 տարեկան հասակում։ Ֆիլմի և հեռուստատեսության մեջ դերասանի նվաճումները նշանավորվեցին Հոլիվուդյան փառքի ճեմուղու երկու աստղերով։
Եկատերինովսկի (Աբինսկի շրջան)
Եկատերինովսկի (Екатериновский), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1701 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Կրասնոդարի երկրամասի Աբինսկի շրջանի բնակավայրեր
Բուցին
Բուցին (Буцин), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1797 թվականին։
2001 թվականի տվյալներով Բուցին գյուղում բնակվում էր 1 181 մարդ։ Բնակավայրը զբաղեցնում է 5193 կմ² տարածք։ Բնակչության խտությունը կազմում էր 227,42 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ստարովիժևի շրջանի բնակավայրեր Կատեգորիա:Ուկրաինայի գյուղեր Կատեգորիա:1797 թվականին հիմնադրված բնակավայրեր
Շշուկների մատյան
Շշուկների մատյան (ռում.՝ Cartea șoaptelor, անգլ.՝ The Book of Whispers), ռումինահայ գրող Վարուժան Ոսկանյանի վեպերից (2009 թ.), Հայոց ցեղասպանության մասին պատմող և համաշխարհային ճանաչում ունեցող գրական գլուխգործոցներից մեկը։ Գիրքն արժանացել է միջազգային բազմաթիվ մրցանակների և թարգմանվել 18 լեզվով (ևս 2 լեզվով կհրատարակվի 2017-2018 թվականների ընթացքում)։ Լույս տեսնելու առաջին իսկ տարում Ռումինիայում ճանաչվել է Տարվա լավագույն գիրք (2009 թ.), իսկ Հայաստանում, Իսպանիայում, Կոլումբիայում և այլ երկրներում ամենաշատ վաճառված գրքերի ցանկում է։ 2013-2015 թվականներին Հայաստանի, իսկ 2013-2014 թվականներին Ռումինիայի և Իսրայելի գրողների միությունների կողմից առաջադրվել է գրականության Նոբելյան մրցանակի։ 2016 թ. գիրքն արժանացել է Կենտրոնական Եվրոպայի հեղինակավոր Անգելուս մրցանակին, ինչպես նաև այս մրցույթի ժյուրիի առաջին նախագահ Նատալյա Գորբանևսկայայի անվան ընթերցողների ու լավագույն թարգմանության մրցանակներին։ Կոլումբիայի նախագահ, 2016 թվականի Խաղաղության Նոբելյան մրցանակի դափնեկիր Խուան Մանուել Սանտոսն (2010-ներկա) հրապարակավ խոստովանել է, որ հենց այս գիրքն է նրան օգնում Կոլումբիական զինյալ հեղափոխական ճակատի հետ (FARC) խաղաղության փնտրտուքի ճանապարհին։ Այդ կապակցությամբ նա նաև շնորհակալական նամակ է ուղարկել հեղինակին ։ Համաշխարհային մամուլը 1000-ից ավելի էջ է նվիրել Շշուկների մատյանին, իսկ Ռումինիայի հանրային հեռուստատեսությունը գրքի հիման վրա ֆիլմ է նկարահանել՝ Շշուկների ուղին վերնագրով ։
Ստեղծագործությունը
Շշուկների մատյանը գրվել է 2003-2006 թվականների ընթացքում։ Հեղինակը նշում է, որ 2006 թվականին, երբ նշանակվեց Ռումինիայի էկոնոմիկայի և առևտրի, այնուհետև էկոնոմիկայի եւ ֆինանսների նախարար, նաև դարձավ ռումին-թուրքական համագործակցության խառը հանձնաժողովի համանախագահ և, խուսափելով քաղաքական բնույթի խնդիրներից դիվանագիտական կոնֆլիկտ չառաջացնելու համար, վեպի լույս ընծայումը հետաձգեց մինչև 2009 թվականը՝ այդ ընթացքում սրբագրելով ու վերջնական տեսքի բերելով այն ։
Շշուկների մատյանն առաջին անգամ հրատարակվել է 2009 թվականին, Բուխարեստում։ Գրքի բնօրինակը ռումիներեն է, բայց հեղինակը նշում է հայերենը՝ որպես գրքի երկրորդ բնօրինակ, քանի որ անձամբ է մասնակցել հայերեն թարգմանությանը։ Հայոց ցեղասպանությանը և, ընդհանրապես, համաշխարհային նշանակություն ունեցող հարցերի վրա մշակույթի ու գրականության (մասնավորապես՝ Շշուկների մատյանի) ազդեցության վերաբերյալ հեղինակը նշում է. «Ինքս լինելով քաղաքական գործիչ ավելի քան 25 տարի՝ կարող եմ խոստովանել, որ այս մեկ գրքով և Ռումինիայում, և նրա սահմաններից դուրս ես ավելին արեցի, քան այդ ընթացքում Ցեղասպանության վերաբերյալ իմ ունեցած հարյուրավոր ելույթներով։ Շշուկների մատյանը թուրքերի հանդեպ ատելություն սերմանող գիրք չէ. այն ինչ-որ առումով ազդակ է թուրք հանրությանը ՝ առերեսվելու սեփական պատմությանը» ։
Ցեղասպանության մասին պատմությունները կազմել են հեղինակի մանկության անբաժան մասը, որոնք ընդգրկում էին ոչ միայն ռումինական Ֆոքշան քաղաքում հաստատված նրա պապերի ու իրենց հասակակիցների, այլև ջարդերի ու աքսորի ընթացքում զոհ դարձած իր բազմաթիվ մոտիկ ու հեռու ազգականների ճակատագրերը։ Գրքի գլխավոր հերոսների՝ իր երկու պապերի օրինակով, ներկայացվում է Ցեղասպանությունից մազապուրծ եղած հայերի ճակատագիրը, որոնք հաստատվում են Ռումինիայում և հետագայում ճաշակում նաև կոմունիստական կարգերի դառնությունը։ Գրքում այս ամենը համեմվում է հայկական տարատեսակ ավանդույթների, խոհարարական արվեստի, առանձին անհատների գործունեության ներկայացմամբ և այլն։